stanford-oval/wikipedia huggingface dataset:
קולופוניום
תכונות

הקולופוניום שביר ופריך, עם ריח אורנים קלוש. הוא בדרך כלל מוצק וזגוגי, אם כי כמה סוגים של קולופוניום ייצרו גבישים, במיוחד כשהם בתמיסה. טמפרטורת ההיתוך המעשית משתנה עם דגימות שונות, חלקן נוזליות למחצה בטמפרטורת מים רותחים, אחרות ניתכות ב-100 מעלות צלזיוס עד 120 מעלות צלזיוס. הוא דליק מאוד, בוער בלהבה מעושנת, ולכן יש לנקוט זהירות בהמסתו. הוא מסיס באלכוהול, אתר, בנזן וכלורופורם.
סיבון: הקולופוניום מורכב בעיקר מחומצה אביאטית (אנ'), ומגיב עם בסיסים אלקליים ליצירת מלחים (רוזינטים או פינאטים) המכונים סבוני הקולופוניום.
השפעות בריאותיות

חשיפה ממושכת לאדי קולופוניום המשתחררים במהלך ההלחמה עלולה לגרום לאסטמה תעסוקתית (אנ') (שנקראה בעבר מחלת קולופוניום בהקשר זה) אצל אנשים רגישים, אם כי לא ידוע איזה מרכיב באדים גורם לבעיה. התסמינים כוללים גם התקלפות (אנ') של אפיתל הסימפונות.
חשיפה ממושכת לקולופוניום, על ידי טיפול במוצרים מצופים בקולופוניום, כגון מדפסת לייזר או נייר צילום, עלולה לגרום לסוג של דלקת עור ממגע (אנ') תעשייתית.
הערות שוליים

↑  Cŏlŏphon , Charlton T. Lewis, Charles Short, A Latin Dictionary
1 2 3  Beglinger, E. (במאי 1958). "Distillation of Resinous Wood, No. 496, Revised May 1958" (PDF). United States Department of Agriculture Forest Service. {{cite web}}:  (עזרה)
↑  Rosin, The Observatory of Economic Complexity site
↑  Mantel, Gerhard (1995). "Problems of Sound Production: How to Make a String Speak". Cello Technique: Principles and Forms of Movement. pp. 135–41. ISBN 978-0-253-21005-0.
↑  "Larica metal rosin". 2009.
↑  "All Things Strings:Rosin". 1 במאי 2010. אורכב מהמקור ב-1 במאי 2010. {{cite web}}:  (עזרה)תחזוקה - ציטוט: bot: original URL status unknown (link)
↑  Heather K. Scott (5 בינואר 2004). "The Differences Between Dark and Amber Rosin". {{cite web}}:  (עזרה)
↑  ""colophony disease", Archaic Medical Terms List, Occupational, on Antiquus Morbus website". אורכב מ-המקור ב-2011-09-03.
↑  Controlling health risks from rosin (colophony) based solder fluxes, IND(G)249L, United Kingdom Health and Safety Executive, 1997 (online PDF) ISBN 0-7176-1383-6
↑  מונחי האקדמיה ללשון העברית
↑  Meehan-Atrash, Jiries; Strongin, Robert M. (2020-07-01). "Pine rosin identified as a toxic cannabis extract adulterant". Forensic Science International (באנגלית). 312: 110301. doi:10.1016/j.forsciint.2020.110301. ISSN 0379-0738. PMC 7426011. PMID 32460222.
↑  "Rosin allergy - DermNet New Zealand". www.dermnet.org.nz. אורכב מ-המקור ב-2013-02-09.
חומצה אביאטית (אנ'), מרכיב בקולופוניום
קולופוניום מאורן החוף (אנ')
קולופוניום רפואי
לוח תצריב מכוסה באבקת שרף
קולופוניום שונים עבור כלי קשת
קולופוניום שונים עבור כלי קשת
קווין קאמפל

קווין קאמפל (בגרמנית: Kevin Kampl, נולד ב-9 באוקטובר 1990 בזולינגן, גרמניה) הוא כדורגלן סלובני יליד גרמניה המשחק בעמדת הקשר בקבוצת ר.ב. לייפציג.
חיים אישיים

נולד בזולינגן אשר בגרמניה, הוריו עברו לגרמניה ממריבור שבסלובניה. יש לו אזרחות כפולה, גם של גרמניה וגם של סלובניה, הוא היה יכול לשחק עבור נבחרת גרמניה אך בחר לשחק עבור נבחרת סלובניה מאחר שהמוצא של הוריו הוא סלובני.
קריירה > קריירת מועדונים

קאמפל החל את הקריירה שלו בבאייר לברקוזן, שיחק בקבוצת הנוער של המועדון וגם בקבוצה השנייה, אחרי כמה שנים בלברקוזן חתם קאמפל בגרויטר פירט ששיחקה באותה העת בליגה השנייה בגרמניה על חוזה שכלל השאלה לעונה אחת. אחרי חצי שנה חזר קאמפל ללברקוזן ושיחק בקבוצה הבוגרת משחק אחד במסגרת הליגה האירופית מול מטאליסט חרקוב.
בקיץ 2011 חתם באוסנבריק מהליגה השלישית, אחרי עונה מוצלחת בקבוצה מהליגה השלישית חתם באאלן מהליגה השנייה תמורת 250,000 יורו, במדיה הוא שיחק ארבעה משחקים בלבד בהם כבש שני שערים, כמות שהרשימה את אלופת אוסטריה העשירה רד בול זלצבורג שרכשה אותו תמורת שלושה מיליון יורו. בזלצבורג כבש עשרים ותשעה שערים במאה וארבעה משחקים.
ב-22 בדצמבר 2014 חתם בבורוסיה דורטמונד על חוזה לחמש שנים תמורת סכום שמוערך ב-12 מיליון יורו, אך לא הצליח להותיר את חותמו בקבוצה.
ב-28 באוגוסט 2015 חתם על חוזה לחמש שנים בבאייר לברקוזן. ב-31 באוגוסט 2017 חתם לארבע שנים בר.ב. לייפציג.
קריירה > נבחרת סלובניה

קווין הוא סלובני יליד גרמניה שיכל לבחור בין האפשרות לשחק בנבחרת גרמניה ובחר לייצג את נבחרת סלובניה, את השער היחיד במדי הנבחרת הלאומית כבש ב-6 בספטמבר 2013 במשחק נבחרתו מול נבחרת אלבניה, נבחרתו ניצחה בתוצאה 0–1.
תארים

הבונדסליגה האוסטרית: 2013/2014
הגביע האוסטרי: 2013/2014
ר.ב. לייפציג
הגביע הגרמני: 2021/2022, 2022/2023
הסופר קאפ הגרמני: 2023
קושאלין

קושאלין (בפולנית: Koszalin, נהגה: [kɔˈʂalʲin] ‏האזנהקובץ:Pl-Koszalin.ogg‏Ⓘ‏; בקשובית: Kòszalëno; בגרמנית: Köslin) היא עיר בחבל פומרניה, בפרובינציית פומרניה המערבית שבצפון-מערב פולין. כ-12 קילומטרים מדרום לחופי הים הבלטי.
העיר קומה במהלך המאה ה-11 ובהדרגה מספר תושבים בממוצא גרמני עלה. בשנת 1618 העיר סופחה לברנדנבורג-פרוסיה. מאז ועד לסוף מלחמת העולם השנייה העיר הייתה חלק של מדינות גרמניות. לאחר סיום המלחמה האזור סופח לפולין וכל אוכלוסייה גרמנית עזבה את אזור. לעומת זאת לאזור הגיעו מתיישבים פולנים מאזורים במזרח שהועברו לשליטת ברית המועצות.
קושאלין היא עיר במעמד מחוז ובירת מחוז קושאלין (אנ') שבפומרניה המערבית. בין 1950–1998 הייתה בירת פרובינציית קושאלין.
בסוף שנות ה-60 של המאה ה-20 בעיר הוקם בית ספר גבוה לטכנולוגיה שבשנת 1996 קיבל מעמד של אוניברסיטה.
ביוזמת תושבת המקום בשנת 1994 הוקם מוזיאון המוקדש לפעילות של ולדימיר ויסוצקי. המוזיאון כולל כ-20 פריטים שנאספו ברחבי העולם. המוזיאון מקדם תרגום של שירי ויסוצקי לשפות שונות. במסך הכול הם תורגמו ל-157 שפות בהשתתפות מתרגמים מ-26 מדינות.
קהילה יהודית

פרק זה לוקה בחסר. אנא תרמו לוויקיפדיה ו.
ערים תאומות

צרפת בורז', צרפת
גרמניה נוימינסטר, גרמניה
אוקראינה איוואנו-פרנקיבסק, אוקראינה
בלארוס לידא, בלארוס
גרמניה נויברנדנבורג, גרמניה
גרמניה שוודט על האודר, גרמניה
ליטא טרקאי, ליטא
פינלנד סייניוקי, פינלנד
הערות שוליים

↑  Zimna, Marlena, ed. (2015). Vladimir Vysotsky in Various Languages: International Poetic Project. USA. pp. PT328. מסת"ב 978-1517091910.
| --- | --- |
בקרת זהויות :  NLI: 987007564193205171  GND: 4031607-5  ISNI: 0000 0001 2193 7511  LCCN: n81058762  MusicBrainz: 252406bf-6053-48d5-86bc-a6cd451e3ae5  NKC: ge191376  VIAF: 168274075   WorldCat (עם VIAF): 168274075 
ערך זה הוא קצרמרבנושא יישובים בפולין. אתם מוזמנים לתרום לוויקיפדיה ו.
פרנץ רומפלר

| --- | --- |

 לידה:  4 בדצמבר 1848 טאכוב, צ'כיה 
 פטירה:  7 במרץ 1922 (בגיל 73) קלוסטרנויבורג, אוסטריה 
 מקום קבורה:  בית הקברות המרכזי בווינה 
 מקום לימודים:  האקדמיה לאמנויות בווינה 
 תקופת הפעילות:  1863–1922 (כ־59 שנים) 
 הושפע על ידי:  Francis Hayman 
 
פרנץ רומפלר (בגרמנית: Franz Rumpler;‏  4 בדצמבר 1848 – 7 במרץ 1922) היה צייר ז'אנר ונוף אוסטרי.
ביוגרפיה

הוא היה בנו של יוהאן רומפלר (1807–1876), חוטב עצים, ואחיו של יוהאן רומפלר, הצעיר (1845–1918), פסל עץ. השיעורים הראשונים שלו קיבל מאביו. לאחר שהפגין כישרון יוצא דופן, הוא נשלח לווינה להמשך לימודים, בגיל חמש עשרה, וקיבל מספר פרסים על עבודתו.
הוא משך את תשומת ליבו של הקרדינל פרידריך פרינס צו שוורצנברג, ובתמיכתו הכספית הצליח ללמוד באקדמיה לאמנויות יפות אצל אדוארד פון אנגרט. בין השנים 1871–1875 ערך כמה נסיעות לימודים לאיטליה. במהלך תקופה זו הוא לקח גם שיעורים מהנס מקארט. הוא ערך מסע לימודי נוסף לצרפת בשנת 1879.
במהלך שנות ה-90 של המאה ה-19 שימש כפרופסור לציור היסטוריה באקדמיה. תלמידיו כללו את קולומן מוזר, פרנץ טילה ויוזף שטויצנר. בשנת 1897 ערך את תערוכתו הגדולה ביותר, עם למעלה מ-230 עבודות, ונבחר לאזרח כבוד בעיר הולדתו טכאו.
בשנת 1904 התיישב בקלסטרנובורג, שם הגיע בהשפעת בית הספר ברביזון והקים את "אגודת אמנים". הוא גם קידם את הקריירה של אמנים צעירים מבטיחים, כמו אגון שילה. מאוחר יותר הוא היה חבר ב"אגודה לקידום מדע, אומנות וספרות גרמנית בבוהמיה". תפקיד בו מילא עד שנת 1919.
הוענק לו מסדר כתר הברזל בשנת 1908.
הוא נפטר בשנת 1922.
בשנת 1929, לאחר מות אשתו, מריה, נמכר עזבונו במכירה פומבית וההכנסות נתרמו לעמותות שונות לעיוורים.
רחוב ברובע אוטאקרינג הווינאי נקרא על שמו בשנת 1936.
גלריה

בריכה לאור ירח
המכתב
צעירה עם חתול
יציאה לצייד
הערות שוליים

↑  Wolfgang Born (1931), Gesamtnachlass des Malers Franz Rumpler, Bilder und Zeichnungen des Meisters, Bildteppiche, Mobiliar, Trachtenhauben und Ziergegenstände : 1. Teil (בגרמנית), Wien: Dorotheum, p. 9
↑  Online
↑  Rumpler, Franz
| --- | --- |
בקרת זהויות :  GND: 136724582  ISNI: 0000 0000 6686 0493  LCCN: no2011176187  NKC: jo2008464769  RKD: 68882  SELIBR: 212113  SUDOC: 070154473  ULAN: 500079649  VIAF: 17196631   WorldCat (עם VIAF): 17196631
קלאמת גלן

| --- | --- |
 מדינה:  ארצות הברית ארצות הברית
 מדינה:  קליפורניה קליפורניה
 מחוז:  דל נורטה
 גובה:  14 מטרים
 קואורדינטות:  41°30′45″N 123°59′38″W﻿ / ﻿41.5125°N 123.993889°W﻿ / 41.5125; -123.993889
 אזור זמן:  UTC -8
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קלאמת גלן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קלאמת גלן(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטקלאמת גלן(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטקלאמת גלן  he tabBackground:;tabBorder:#aaa;defaultTab:0;
 
קלאמת גלן (באנגלית: Klamath Glen) היא קהילה לא מאוגדת במחוז דל נורטה בקליפורניה שבארצות הברית. היא שוכנת על הגדה הצפונית של הנהר קלאמת, כ-8 קילומטרים מהשפך שלו לאוקיינוס השקט, בגובה של 14 מטרים מעל גובה פני הים. היישוב נוסד במקום בו הוקם קודם לכן המוצב הצבאי פורט טר-ואו, שנהרס במהלך השיטפון הגדול של 1862 בדצמבר 1861 וננטש ב-10 ביוני 1862.
קטיף (ערב הסעודית)

| --- | --- |

 מדינה:  ערב הסעודית ערב הסעודית
 מחוז:  א-שרקייה
 אוכלוסייה:  ‏
  ‑ בעיירה:  87,332 (2022)
 קואורדינטות:  26°33′40″N 50°00′25″E﻿ / ﻿26.5611°N 50.007°E﻿ / 26.5611; 50.007
 אזור זמן:  UTC +3
 https://www.eqatif.gov.sa
  מפת מיקום  מפה מפורטת   (למפת ערב הסעודית מוגדלת) ריאד ג'דה מכה אל-מדינה דמאם בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף קטיף(למפת ערב הסעודית רגילה) ריאד ג'דה מכה אל-מדינה דמאם בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף קטיף  he tabBackground:;tabBorder:#aaa;defaultTab:0;
 
קטיף (בערבית: القطيف - אל-קטיף) הוא שמו של אזור נווה מדבר מיושב במחוז א-שרקייה שבצפון-מזרח ערב הסעודית. האזור משתרע מראס תנורה וג'ובייל בצפון עד לדמאם בדרום. כלולות בו העיירה קטיף, עיירות קטנות נוספות וכפרים. משמעות המילה "קטיף" בערבית זהה לזו שבעברית, כלומר, הפירות הבשלים שנאספו במועדם.
האזור מתאפיין בשפע של מעיינות מים מתוקים ומפורסם בתמרים הגדלים בו. כמו כן קיימת באזור חקלאות שלחין מגוונת כמו בננות, כרמים, רימונים, תאנים וירקות, בעיקר עגבניות, צנונים ובצלים.
האקלים בקטיף מתאפיין בקיץ חם מאוד, עם טמפרטורות של עד 50 מעלות צלזיוס, ולחות יחסית של 90%. בחורף שוררות טמפרטורות של 18 עד 25 מעלות. בחודשי האביב, מאי ויוני נושבות רוחות עונתיות הנקראות "אלבווארה". כמות המשקעים באזור נמוכה מאוד לאורך השנה.
קו החוף של קטיף במפרץ הפרסי עשיר בדגה ושוכן בו שוק הדגים הגדול ביותר בערב הסעודית.
האזור הוא המרכז הגדול ביותר של אסלאם שיעי בערב הסעודית שבה דומיננטי האסלאם הסוני. התושבים מציינים בפומבי את העשוראא וימים אחרים הקדושים לשיעים, אף על פי שהדבר אסור על פי חוקי ערב הסעודית.
האזור מקושר תחבורתית למרכזי אוכלוסייה אחרים בערב הסעודית באמצעות מספר כבישים מהירים וסמוך לגשר המחבר את ערב הסעודית עם בחריין. נמל התעופה הגדול בעולם (מבחינת שטחו), נמל התעופה הבין-לאומי המלך פהד, משרת את האזור.
הערות שוליים

↑  Eastern Region Region (Saudi Arabia): Places in Governorates - Population Statistics, Charts and Map, citypopulation.de
| --- | --- |
בקרת זהויות :  NLI: 987007545010905171  GND: 1042851859  VIAF: 145595887   WorldCat (עם VIAF): 145595887 
ערך זה הוא קצרמרבנושא גאוגרפיה של ערב הסעודית ובנושא יישובים במזרח התיכון. אתם מוזמנים לתרום לוויקיפדיה ו.
קווין קווין

| --- | --- |

 לידה:  21 במאי 1997 (בן 27) שיקגו, אילינויארצות הברית
 מדינה:  ארצות הברית 
 תקופת הפעילות:  מ-2013
 מקום לימודים:  תיכון ניו טרייר  Children’s Theatre of Winnetka 
 פרופיל ב-IMDb
 
קווין גרארד קווין (באנגלית: Kevin Gerard Quinn, נולד ב-21 במאי 1997) הוא שחקן וזמר אמריקאי הידוע בשל גילומו של זנדר בסדרת הטלוויזיה של ערוץ דיסני "קיקיוואקה: מחנה קיץ", ובסרט המקורי של דיסני "הבייביסיטריות יוצאות להרפתקאות".
ביוגרפיה

קווין נולד בשיקגו, אילינוי, לאביו, בראיין קווין, פרסומאי ותמרה קווין, המייסדת של "Pulling Down the Moon". לקווין יש אחות תאומה בשם קורטני, וכיום המשפחה מתגוררת בוילמט, אילינוי.
קריירה

בצעירותו שיחק במחזאות והפקות תיאטרון לילדים, ביניהם במחזה "בעל זבוב" את ויליאם גולדינג ובהפקה של "הנרי החמישי"  מאת ויליאם שייקספיר. ב-2013 נבחן לעונה ה-12 של תוכנית המציאות "אמריקן איידול".
בשנת 2014 החל את קריירה המשחק הרשמית שלו בהופעות בתפקידי אורח בסדרות כמו "חסרי בושה" ו-"שוטרי שיקגו". לאחר מכן בשנת 2015, החל לשחק בתפקיד ראשי בסדרה של ערוץ דיסני, "קיקיוואקה: מחנה קיץ" את דמותו של זנדר, תפקיד אשר גילם למשך שתי העונות הראשונות.
בשנת 2016 גילם את זאק צ'ייס בסרט מקורי של ערוץ דיסני "הבייביסיטריות יוצאות להרפתקאות" לצדן של כוכבות דיסני אחרות סברינה קרפנטר וסופיה קרסון.
בשנת 2020 שיחק בסרטו של אדם סנדלר "יובי יציל את האלווין".
בשנת 2021 שיחק בתפקיד ראשי בסרט "קיץ של אהבה", קומדיה רומנטית בהפקה מקורית של נטפליקס.
חיים אישיים

קווין אישר בראיון משנת 2024 כי הוא אובחן עם הפרעת אישיות גבולית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | Canal Street | בראיין סאדרמיל |  |
| 2020 | יובי יציל את האלווין | בחור "על פניו" |  |
| 2021 | קיץ של אהבה (אנ') | וויל הוקינס |  |
| 2021 | Send It! | בילי ג'ונסון |  |
| 2024 | You Can't Run Forever | טוד |  |
| TBA | Spooked! | רקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | אמריקן איידול | מתמודד | עונה 12 |
| 2014 | שיקגו PD | נייט הנסן | פרק: "Get My Cigarettes" |
| 2015 | חסרי בושה | ילד בן 17 | פרק: "I'm the Liver" |
| 2015–2017 | קיקיוואקה: מחנה קיץ | זנדר | תפקיד ראשי (עונות 1–2); 42 פרקים |
| 2016 | הבייביסיטריות יוצאות להרפתקאות | זאק צ'ייס | סרט טלוויזיה של ערוץ דיסני |
| 2018 | צ'מפיונז (אנ') | גרג | 3 פרקים |
| 2018 | אהבה יומית | ג'וש | פרק: "Group" |
| 2019 | A Christmas Love Story | דני סקאנטון | סרט טלוויזיה של הולמרק |
קטיפנית

| קטיפנית |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: מרגוניים
סוג:: קטיפנית
שם מדעי
 Melanitta ‏בויה, 1822

קטיפנית (שם מדעי: Melanitta) הוא סוג של עופות ימיים ממשפחת הברווזיים.
מאפיינים

הקטיפניות הן ברווזים שחורים בעלי עיניים לבנות ומקור ורוד, החיים בעיקר בים באזורים הצפוניים בכדור הארץ, באירופה, צפון אסיה, קנדה, אלסקה וכן באיים שונים. בחורף הם חיים בעיקר על היבשה ונודדים בלהקות גדולות דרומה.
הם מקננים בקרבת החוף או בקרבת נהרות, יערות, בטונדרה או באיים שונים ויוצרים להקות גדולות לשם כך.
הברווזים ניזונים בעיקר מחסרי חוליות מימיים כמו סרטנים או רכיכות ולעיתים גם מדגים.
מינים

קטיפנית שחורה (Melanitta americana)
קטיפנית מצויה (Melanitta nigra)
קטיפנית גלים (Melanitta perspicillata)
קטיפנית שחומה (Melanitta fusca)
קטיפנית לבנת כנף (Melanitta deglandi)
פרנץ רוט

פרנץ "בולה" רוט (בגרמנית: Franz "Bulle" Roth, נולד ב-27 באפריל 1946 בממינגן שבגרמניה) הוא כדורגלן עבר גרמני ששיחק בעיקר בבאיירן מינכן בעמדת הקשר. רוט כונה "השור", בזכות סגנון המשחק הפיזי שלו.
קריירת מועדונים

רוט שיחק בנעוריו במועדון הספורט של  קאופבוירן, וממנו התקדם לבאיירן מינכן בשנת 1966. הוא נודע בכיבוש שערים חשובים ומכריעים, כמו בגמר גביע אירופה למחזיקות גביע בשנת 1967 מול גלאזגו ריינג'רס, בו כבש את שער הניצחון עבור באיירן מינכן בהארכה, לאחר 0-0 בתום 90 הדקות. זה היה התואר האירופי הראשון בתולדותיו של המועדון. בהמשך, רוט היה שותף לשלוש הזכיות הרצופות של באיירן מינכן בגביע אירופה לאלופות בין השנים 1974-1976. רוט הבקיע את השער הראשון מול לידס יונייטד בניצחון 2-0 בגמר גביע אירופה לאלופות 1975, וכעבור שנה הבקיע שוב שער מכריע בניצחון 1-0 בגמר גביע אירופה לאלופות 1976 מול סנט אטיין. רוט עזב את באיירן מינכן בשנת 1978, ועבר לעונה אחת בקזינו זלצבורג, ובהמשך לס.ו. זנדהאוזן לעונה נוספת.
רוט נחשב לאחד השחקנים המעוטרים ביותר בתולדות באיירן מינכן. באמתחתו 322 הופעות במדי באיירן מינכן, עובדה המציבה אותו במקום התשיעי ברשימת שיאני ההופעות של הקבוצה בכל הזמנים, נכון לשנת 2015. רוט הבקיע 72 שערים במדי באיירן מינכן, וזכה עמה בארבע אליפויות הבונדסליגה, ארבעה גביעים, שלושה גביעי אירופה לאלופות, זכייה אחת בגביע אירופה למחזיקות גביע, וזכייה אחת בטורניר הגביע הביניבשתי בשנת 1976.
נבחרת גרמניה המערבית

הצלחתו של רוט בבאיירן מינכן לא תורגמה להצלחה בזירה הבינלאומית. יש לו ארבע הופעות במדי נבחרת גרמניה המערבית, בין השנים 1967-1970.
תארים

עם באיירן מינכן:
אליפות הבונדסליגה (4): 1968/69, 1971/72, 1972/73, 1973/74
הגביע הגרמני (4): 1965/66, 1966/67, 1968/69, 1970/71
גביע אירופה לאלופות (3): 1973/74, 1974/75, 1975/76
גביע אירופה למחזיקות גביע: 1966/67
הגביע הביניבשתי: 1976
צ'ארלס דרו

| --- | --- |

 לידה:  3 ביוני 1904 וושינגטון די. סי., ארצות הברית 
 פטירה:  1 באפריל 1950 (בגיל 45) ברלינגטון, ארצות הברית 
 לאום:  אפרו-אמריקאים 
 מקום קבורה:  Lincoln Memorial Cemetery 
 לימודי רפואה:  הפקולטה לרפואה של אוניברסיטת מקגיל, המכללה לרופאים וכירורגים של אוניברסיטת קולומביה, קולג' אמהרסט 
 תפקידים:  רופא, כירורג, מרצה באוניברסיטה 
 פרסים והוקרה:  מדליית ספינגארן (1944)  היכל התהילה הלאומי לממציאים (2015) 
 צאצאים:  Charlene Drew Jarvis, Sylvia Drew Ivie 
 
צ'ארלס ריצ'רד דרו (3 ביוני 1904 - 1 באפריל 1950) היה רופא, חוקר ומנתח אמריקאי. ידוע בעיקר בתרומתו ובפיתוחיו בתחום עירויי הדם, שהצילו את חייהם של אלפי בני אדם.
חייו והשכלתו

דרו נולד ב-3 ביוני 1904 למשפחה אפרו-אמריקאית ממעמד הביניים בוושינגטון די. סי. שבארצות הברית. אביו, ריצ'רד, עסק בייצור שטיחים, ואמו, נורה, השתכרה כמורה. יחד עם שלושת אחיו, גדל והתחנך בשכונה מעורבת. החל לעבוד כבר בגיל 12 בתור מחלק עיתונים, וכשנה לאחר מכן כבר עבדו תחתיו שישה עובדים נוספים. במהלך שנות לימודיו בבית הספר עבד במספר עבודות נוספות, ביניהן מציל בבריכת שחייה ופועל בניין. דרו הצעיר הפך במהרה לאתלט מצטיין, ואף זכה במספר פרסים בתחום. במהלך חייו המוקדמים לא הביע כל עניין בתחום הרפואה. בשנת 1920 נפטרה אחת מאחיותיו, אלזי, כתוצאה מסיבוך של מחלת השחפת.
לאחר שסיים את לימודיו התיכוניים בשנת 1922, החל ללמוד במכללת אמהרסט במסצ'וסטס לאחר שזכה במלגה אתלטית. במהלך שנותיו בקולג' החל להתעניין לראשונה בתחומי הביולוגיה והרפואה. בשנת 1926 סיים את לימודיו בקולג' והחל לעבוד כמדריך לביולוגיה וכמנהל אתלטי בקולג' בבולטימור שבמרילנד. כשנתיים לאחר מכן התקבל לפקולטה לרפואה באוניברסיטת מק'גיל שבמונטריאול, קנדה. בשנת 1933 סיים את לימודיו האוניברסיטאיים בהצטיינות והחל בהתמחות מעשית בבית חולים. במהלך ההתמחות, שנמשכה כשנתיים, עסק רבות במחקר, בעיקר בניסיון לפיתוח שיטה לטיפול בהלם באמצעות מתן נוזלים שונים. עיסוקו הממושך בתחום זה הוא שהקנה לא את בקיאותו הרבה בתחום עירוי הדם שבו יעסוק בהמשך חייו. החל משנת 1936 ועד למותו בשנת 1950 עסק דרו בעיקר בהוראה ובמחקר במוסדות אקדמיים שונים, ובשנת 1940 אף הפך לאפרו-אמריקאי הראשון בהיסטוריה שזכה בתואר דוקטור באוניברסיטת קולומביה.
צ'ארלס ריצ'רד דרו מת מפצעיו ב-1 באפריל 1950 בברלינגטון שבקרוליינה הצפונית לאחר שהיה מעורב בתאונת דרכים והוא בן 45 בלבד.
פיתוחיו בתחום עירויי הדם

בשנת 1940, לפני הצטרפותה של ארצות הברית למלחמת העולם השנייה ולאחר שסיים את לימודי הדוקטורט, גויס דרו לפרויקט "דם לבריטניה" ("Blood for Britain"), פרויקט שמטרתו הייתה פיתוח שיטות חדשניות לאחסון, שימור והפקת דם לעירוי לחיילי בריטניה. במסגרת עבודתו בפרויקט הגה מספר רעיונות מהפכניים בתחום עירויי הדם בפרט ובעולם הרפואה בכלל. דרו הקים מספר מוקדים בהם יכלו אזרחים לתרום דם, והיה ממפתחי הטכנולוגיה הנחוצה לשינוע התרומות ברכבים ייעודיים שכונו "Bloodmobiles" (בתרגום חופשי: "ניידות דם"). דרו הסיק גם שמרכיביו השונים של הדם, ביניהם פלזמת הדם ותאי הדם, ניתנים להפרדה ואחסון בנפרד בצורות שונות. נוסף על אלו, פיתח שיטה חדשנית לשימור תרומות הדם, ובכך סלל למעשה את הדרך להקמתם של בנקי הדם הראשונים.
הערות שוליים

1 2  הפטנט לשימור דם של צ'ארלס ר. דרו באתר רשות הפטנטים האמריקאית
1 2 3 4  צ'ארלס ר. דרו באתר הספרייה הלאומית האמריקאית לרפואה
1 2  צ'ארלס ר. דרו באתר ThoughtCo
| --- | --- |
בקרת זהויות :  NLI: 987007324582105171  BnF: cb166240937 (data)  GND: 118862871  ISNI: 0000 0000 6158 2543  LCCN: n2008043018  NARA: 10599185  NKC: zcu2015878821  SNAC: w60k2qkr  VIAF: 22939201   WorldCat (עם VIAF): 22939201
פרס באפט"א לטלוויזיה לסדרה הקומית הטובה ביותר

| --- | --- |
 מדינה:  הממלכה המאוחדת
 הגוף המעניק:  האקדמיה הבריטית לאמנויות הקולנוע והטלוויזיה
 תקופת הפרס:  1973–הווה (כ־51 שנים)
 
פרס באפט"א לטלוויזיה לסדרה הקומית הטובה ביותר מוענק מדי שנה כחלק מפרסי האקדמיה הבריטית לטלוויזיה. עד לשנת 2015 נקרא הפרס בשם "פרס באפט"א לטלוויזיה לקומדיית המצבים הטובה ביותר".
הפרס הוענק בין השנים 1973 ל-1980. אחר כך חולק הפרס מדי שנה החל משנת 2000.
בין השנים 1981 ל-1999, הפרסים לקומדיות מצבים היו כלולים בקטגוריית התוכנית או הסדרה הקומית הטובה ביותר.
1973–1980

| שנה | שם | זוכים |
| --- | --- | --- |
| 1973 | My Wife Next Door | גריים מיור |
| 1973 | הצבא של אבא | דייוויד קרופט |
| 1973 | Till Death Us Do Part | דניס מיין וילסון |
| 1974 | Whatever Happened to the Likely Lads? | ג'יימס גילברט |
| 1974 | הצבא של אבא | דייוויד קרופט |
| 1974 | בערוב ימי היין | ג'יימס גילברט |
| 1974 | Some Mothers Do 'Ave 'Em | מייקל מילס |
| 1975 | פורידג' | סידני לוטרבי |
| 1975 | הצבא של אבא | דייוויד קרופט |
| 1975 | Some Mothers Do 'Ave 'Em | מייקל מילס |
| 1975 | Whatever Happened to the Likely Lads? | ברנרד תומפסון |
| 1976 | המלון של פולטי | ג'ון הווארד דייוויס |
| 1976 | פורידג' | סידני לוטרבי |
| 1976 | החיים הטובים | ג'ון הווארד דייוויס |
| 1976 | Some Mothers Do 'Ave 'Em | מייקל מילס |
| 1977 | פורידג' (ספיישל) | סידני לוטרבי |
| 1977 | החיים הטובים | ג'ון הווארד דייוויס |
| 1977 | מישהו מטפל בך? | דייוויד קרופט |
| 1977 | The Fall and Rise of Reginald Perrin | גארת' גוונלן |
| 1977 | Two's Company | ג'ון ררדון |
| 1978 | Rising Damp | רוני בקסטר |
| 1978 | The Fall and Rise of Reginald Perrin | גארת' גוונלן |
| 1978 | פורידג' | סידני לוטרבי |
| 1978 | החיים הטובים | ג'ון הווארד דייוויס |
| 1979 | Going Straight | סידני לוטרבי |
| 1979 | The Fall and Rise of Reginald Perrin | גארת' גוונלן |
| 1979 | Rising Damp | ורנון לורנס |
| 1979 | Two's Company | המפרי בארקלי, ג'ון ררדון |
| 1980 | המלון של פולטי | דאגלס ארגנט, בוב ספירס |
| 1980 | The Fall and Rise of Reginald Perrin | גארת' גוונלן |
| 1980 | האצילות מחייבת | גארת' גוונלן |
| 1980 | בערוב ימי היין | סידני לוטרבי |
שנות ה-2020

| שנה | תוכנית | זוכים ומועמדים | ערוץ |
| --- | --- | --- | --- |
| 2020 | Stath Lets Flats   (עונה ראשונה)  | ג'יימי דמטריו, טום קינגסלי, סב בארוול, אש אטאלה | ערוץ 4 |
| 2020 | פליבג   (עונה שנייה)  | פליבג   (עונה שנייה)  | BBC Three |
| 2020 | קטסטרופה   (עונה רביעית)  | שרון הורגן, רוב דילייני, ג'ים או'הנלון, טובי ולץ' | ערוץ 4 |
| 2020 | נערות דרי  (עונה שנייה)  | ליזה מקגי, ליז לווין, קרוליין לדי, מייקל לנוקס | ערוץ 4 |
2021 : 
| 2021  | בתוך מספר 9  (עונה 5)  | אדם טנדי, סטיב פמברטון, ריס שרסמית', מאט ליפסי, גווילם מורלס | BBC Two |
| 2021  | Ghosts   (עונה 2)  | Ghosts   (עונה 2)  | BBC One |
| 2021  | Man Like Mobeen   (עונה 3)  | Man Like Mobeen   (עונה 3)  | BBC Three |
| 2021  | This Country   (עונה 3)  | דייזי מיי קופר, צ'ארלי קופר, טום ג'ורג', סיימון מייהו-ארצ'ר | BBC Three |
תוכניות עם זכיות ומועמדויות מרובות > זכיות מרובות

| --- | --- |
 3 פרסים המשרד (ברצף) :  2 פרסים Black Books  המלון של פולטי  The Thick of It
תוכניות עם זכיות ומועמדויות מרובות > מועמדויות מרובות

| --- | --- |
 7 מועמדויות פיפ שואו 4 מועמדויות צוות איי.טי.  The Thick of It :  3 מועמדויות המשרד  משפחת רויאל 2 מועמדויות Black Books  קטסטרופה  Chewing Gum  Derry Girls  פליבג  מחלקה אלטרנטיבית  Mrs. Brown's Boys  People Just Do Nothing  כבוד הכומר  Spaced  Strath Lets Flats  קרועים  הכומר מדיבלי